cyanic-selkie/wikianc huggingface dataset:
అరణ్య
కథ
నరేంద్ర భూపతి అలియాస్‌ అరణ్య (రానా దగ్గుబాటి) అడవి ప్రాణంగా బతికే మనిషి. తన తాత ముత్తాతలు తనకు రాసిచ్చిన అడవిని ప్రాణంగా చూసుకుంటాడు. అక్కడ ఏనుగులు చెట్లు చేమలతోనే తన జీవితం గడుపుతుంటాడు. అలాంటి సమయంలో అటవీ శాఖ మంత్రి రాజగోపాల కనకమేడల (అనంత్ మహదేవన్) అక్కడ ఒక భారీ టౌన్షిప్ ప్లాన్ చేస్తాడు. ఏనుగుల వెళ్ళే దారిలో ఒక భారీ గోడ నిర్మిస్తారు. అడ్డొచ్చిన అరణ్యను పిచ్చివాడు అంటూ జైలుకు పంపిస్తారు. అయితే అదే సమయంలో ఏనుగులు అక్కడికి వచ్చి దాడి చేస్తాయి. వాటిని అదుపులో పెట్టడానికి సింగా (విష్ణు విశాల్) వస్తాడు. అలాంటి సమయంలో అరణ్య జైలు నుంచి వచ్చి తన ఏనుగులు, అడవిని ఎలా కాపాడాడు అనేది సినిమా కథ.
మూలాలు
వర్గం:2021 తెలుగు సినిమాలు వర్గం:2021 సినిమాలు
స్టేడియం మెట్రో స్టేషను
స్టేడియం మెట్రో స్టేషను, హైదరాబాదు లో ఉప్పల్ ప్రాంతంలోని రాజీవ్ గాంధీ అంతర్జాతీయ క్రికెట్ స్టేడియం సమీపంలో ఉన్న మెట్రో స్టేషను. హైదరాబాద్ మెట్రో నీలిరంగు లైనులో ఉన్న ఈ మెట్రో స్టేషను 2017లో ప్రారంభించబడింది.
చరిత్ర
2017, నవంబరు 29న ఈ మెట్రో స్టేషను ప్రారంభించబడింది.
నిర్మాణం
స్టేడియం ఎలివేటెడ్ మెట్రో స్టేషను హైదరాబాద్ మెట్రో నీలిరంగు లైనులో ఉంది.
సౌకర్యాలు
స్టేషన్లలో కింది నుండి పై ప్లాట్‌ఫాం వరకు మెట్లు, ఎలివేటర్లు, ఎస్కలేటర్లు ఉన్నాయి. మెట్రో స్టేషను నుండి క్రికెట్ స్టేడియానికి అనుసంధానంగా స్కైవే నిర్మాణానికి ప్రణాళిక చేయబడింది.
అంగము
alt=Parts of Human Body|thumb|అవయవాలు అంగము లేదా అవయవము వివిధ రకాల జీవుల శరీరంలోని లేదా సంస్థలలోని ముఖ్యమైన విభాగాలు.
స్టేడియం మెట్రో స్టేషను
ఇతర లంకెలు
వర్గం:హైదరాబాదు మెట్రో స్టేషన్లు వర్గం:2017 స్థాపితాలు
అంగము
భాషా విశేషాలు
సంస్కృత భాషలో అంగము అనే పదానికి వివిధ అర్ధాలున్నాయి. అంగము నామవాచకంగా The body, a limb, member, part, division or branch అని అర్ధాలున్నాయి. అంగపంచకము = ఉపాయము, సహాయము, దేశకాలవిభజనము, ఆపదకు ప్రతిక్రియ, కార్యసిద్ధి. అద్భుతాంగులు beings having wondrous forms. అష్టాంగములు = the eight forms or stages of meditation, i. e, యమము, నియమము, ప్రాణాయామము, ప్రత్యాహారము, ధ్యానము, ధారణ, మననము, సమాధి. చతురంగములు the four divisions of an army, i. e., రథములు, ఏనుగులు, గుర్రములు, బంటులు. పంచాంగము the Indian calendar giving particulars of each day, as తిథి, వారము, నక్షత్రము, యోగము, కరణము. రాజ్యాంగములు the various departments of Government. షడంగములు or వేదాంగములు the six sciences dependent on the Vedas. i. e., శిక్ష, కల్పము, వ్యాకరణము, నిరుక్తము, జ్యోతిషము, ఛందస్సు. సప్తాంగములు = the seven constituents of a Government. స్వామి, అమాత్యుడు, సుహృత్తు, కోశము, రాష్ట్రము, దుర్గము, బలము. సాష్టాంగ ప్రణామము prostrate homage, touching the ground with eight members of the body, i. e., eyes or chest and forehead, hands, knees and feet. అంగరక్షణ అనగా A charm for self preservation. బహువచనం అంగరక్షకులు Guards, attendants. అంగరక్షణి a body protector, cost of mail.
అంగ వ్యవస్థలు
జంతువుల, మానవుల శరీరములో వివిధ అంగ వ్యవస్థలు (Organ systems) ఉన్నాయి. వీటిని కొన్ని అంగముల సముదాయముగా చెప్పవచ్చును.
మూలాలు
వర్గం:శరీర నిర్మాణ శాస్త్రము వర్గం:సంస్కృత పదజాలము
యాద్గిరి జిల్లా
కర్ణాటక రాష్ట్ర 30 జిల్లాలలో యాద్గిరి జిల్లా కన్నడ:ಯಾದಗಿರಿ ಜಿಲ್ಲೆ ఒకటి. 2010 ఏప్రిల్ 10న జిల్లా నుండి కొంత భూభాగం వేరుచేసి ఈ జిల్లా రూపొందించబడింది. . యాద్గిర్ పట్టణం జిల్లాకేంద్రంగా ఉంది. జిల్లావైశాల్యం 5,160.88 చ.కి.మీ.
విభాగాలు
జిల్లాలో 3 తాలూకాలు ఉన్నాయి: షహ్‌పూర్ (కర్ణాటక), షోరాపూర్, యాద్గిర్. జిల్లాలో 16 మండలాలు, 117 గ్రామపంచాయితీలు, 519 (నిర్జన, నివాసిత ) గ్రామాలు, పురపాలకాలు ఉన్నాయి.
చరిత్ర
యాదవగిరిని సాధారణంగా ప్రజలు యాదగిరి అంటారు. ఇది యాదవ రాజ్య రాజధానులలో ఒకటిగా ఉంది. ఇది చారిత్రకంగా, సంస్కృతికంగా సుంసంపన్నంగా ఉంది. యాదవులు యాదగిరిని వారి రాజధానిగా చేసుకుని 1347-1425 వరకు పాలించారు. యాదగిరి జిల్లా ప్రాంతంనికి చరిత్రలో ప్రత్యేక స్థానం ఉంది. దక్షిణభారతీయ ప్రముఖ సామ్రాజ్యాలైన శాతవాహనులు, చాళుఖ్యులు, రాష్ట్రకూటులు, షాహీలు, ఆది షాహీలు, నిజాం షాహీలు జిల్లా ప్రాంతాన్ని పాలించాయి.
1504లో యాద్గిరి (గుల్బర్గా) శాశ్వతంగా బీజపూరుకు చెందిన ఆదిషాహి సామరాజ్యానికి ఆనుకుని ఉంది. 1657లో ఈ ప్రాంతం మీద జుమ్లా దండయాత్ర చేసిన తరువాత ఈ ప్రాంతం ముగల్ సామ్రాజ్య ఆధీనంలోకి మారింది. తరువాత హైదరాబాద్‌కు చెందిన అసాఫ్ జాహి (నిజాం) సామ్రాజ్యం (1724-1948) యాద్గిరి, గుల్బర్గాను తమ ఆధీనంలోకి తీసుకుంది. 1863లో నిజాం ప్రభుత్వం జిల్లాబండి, సుర్పూర్ (షోరాపూర్) జిల్లాకేంద్రాలుగా 9 తాలూకాలతోచేయబడ్డాయి. 1873లో గుల్బర్గా 7 తాలూకాలతో ప్రత్యేక జిల్లాగా రూపొందింది. 1956లో రాష్ట్రాల పునర్నిర్మాణం జరిగినప్పుడు గుల్బర్గా కర్ణాటక రాష్ట్రంలో భాగం అయింది. యాహ్గిరి అందులో ఒక తాలూకాగా ఉంది.
భహమనీ సుల్తానులు గుల్బర్గా నగరాన్ని మసీదు.ఉ, గుమాజ్లు, రాజ్యాంగ భవనాలతో నిర్మించారు. ఇందులో 5 అంతస్తుల. మసీదులు, మూడు మసీదులు, 10 దర్గాలు ఉన్నాయి. నగరం " గార్డెన్ ఆఫ్ గుంబజాలు " అని పిలువబడుంది. ఇందులో ఆలయాలు, చర్చీలు, ఇతర మతప్రధాన్యత కలిగిన పలు ప్రదేశాలు నగరమంతటా విస్తరించి ఉన్నాయి. యాదగిరిలో యాదవ వంశానికి చెందిన కోట నగరంలోని కొండ మీద నిర్మించబడి ఉంది.
జుమ్మా మసీదు
కోటలోపల జుమ్మా మసీదు ఉంది. లోపల ప్రసిద్ధ గుల్బర్గా స్మారక చిహ్నం చక్కాగా సంరక్షించబడిన స్థితిలో ఉంది. ఇది స్పైయిన్ నగరంలోని కొర్డోవా నగరంలో ఉన్న మసీదును పోలి ఉంటుందని భావిస్తున్నారు. మసిదు తూర్పు పడమరలలుగా 216 అడుగులు మరొయు ఉత్తర దక్షిణాలుగా 176 అడుగులు కొలతలతో నిర్మించబడింది. మదీదు వైశాల్యం 38016 చ.అడుగులు ఉంటుంది. భరతదేశంలో పూర్తిగా కప్పబడిన మసీదు ఇది ఒక్కటి మాత్రమే.
యాద్గిరి రాష్ట్రజిల్లాలలో అతితక్కువ వైశాల్యం కలిగిన జిల్లాలలో రెండవస్థానంలో ఉంది. జిల్లాలోని సారవంతమైన నల్లరేగడి మట్టి వ్యవసాయానికి అత్యంత అనుకూలమైనదిగా ఉంది. ఇది జొన్నలు, పప్పుధాన్యాలు విస్తారంగా పండించబడుతున్నాయి. జిల్లా రాష్ట్ర " డాల్ బౌల్ " (పప్పుధాన్యాగారం) జిల్లాలలో పలు సిమెంటు కంపెనీలు ఉన్నాయి. జిల్లాలో ప్రఖ్యాత " మలఖెడా స్టోన్ "లు ఉన్నాయి.
రూపకల్పన
2008 సెప్టెంబర్ 26 న గుల్బర్గా వద్ద కేబినెట్ మీటింగ్ నిర్వహించబడిన తరువాత యాద్గిరి జిల్లా సరికొత్త జిల్లాగా అవతరించింది. అయినప్పటికీ 2009 డిసెంబర్ 30 న చివరి నోటీస్ జారీ చేయబడిన తరువాత జిల్లా పూర్తి స్థాయిలో పనిచేయడం మొదలైంది..
విద్య
జిల్లాలో 1024 పాఠశాలలు, 149 ఉన్నత పాఠశాలలు, 40 ప్రి యూనివర్శిటీ కాలేజీలు, 6 డిగ్రీ కాలేజీలు, 1 పాలిటెక్నిక్ విద్యాసంస్థ ఉన్నాయి.
యాద్గిరి జిల్లాలో 933 ప్రాథమిక పాఠశాలలు, 464 లోయర్ ప్రాథమిక పాఠశాలలు, 469 హయ్యర్ ప్రాథమిక పాఠశాలలు ఉన్నాయి. జిల్లాలో మహిళా, శిసు సంక్షేమ కార్యక్రమ శాఖ ఆధ్వర్యంలో పనిచేస్తున్న 1223 అంగంవాడి కేంద్రాలు ఉన్నాయి. 605 పాఠశాలలు‌లో లోయర్ ప్రాథమిక విద్య అందుబాటులో ఉంది. వీటిలో 464 పాఠశాలలు ఎజ్యుకేషన్ శాఖ ఆధ్వర్యంలో పనిచేస్తున్నాయి. 1 పాఠశాల‌ను సోషల్ వెల్‌ఫేర్ శాఖ ఆధ్వర్యంలో పనిచేస్తుంది. 3 నిధిసహాయంతో నడుస్తున్నాయి. 137 నిధిసహాయ రహిత పాఠశాలలు ఉన్నాయి. 587 పాఠశాల హయ్యర్ సెకండరీ విద్యను అందిస్తున్నాయి. వీటిలో 469 ఎజ్యుకేషన్ శాఖ ఆధ్వర్యంలో పనిచేస్తున్నాయి. 15 పాఠశాల‌ను సోషల్ వెల్‌ఫేర్ శాఖ ఆధ్వర్యంలో పనిచేస్తుంది. 26 నిధిసహాయంతో నడుస్తున్నాయి. 77 నిధిసహాయ రహిత పాఠశాలలు ఉన్నాయి. 200 పాఠశాలలు ఉన్నత పాఠశాల విద్యను అందిస్తున్నాయి. వీటిలో 119 ఎజ్యుకేషన్ శాఖ ఆధ్వర్యంలో పనిచేస్తున్నాయి. 16 పాఠశాల‌ను సోషల్ వెల్‌ఫేర్ శాఖ ఆధ్వర్యంలో పనిచేస్తుంది. 15 నిధిసహాయంతో నడుస్తున్నాయి. 50 నిధిసహాయ రహిత పాఠశాలలు ఉన్నాయి. .
వైద్యసౌకర్యాలు
జిల్లాలో 3 ఆయుర్వేదిక, 37 ప్రభుత్వ ఆరోగ్యకేంద్రాలు, 20 డిస్పెంసరీలు, 120 కుటుంబ సంక్షేమ కేంద్రాలు ఉన్నాయి.
మూలాలు
వర్గం:కర్ణాటక జిల్లాలు వర్గం:Yadgir district వర్గం:భారతదేశం లోని జిల్లాలు
చల్లావారిపాలెం
గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో, ఉగ్గం వెంకటేశ్వరరావు సర్పంచిగా ఎన్నికైనారు. ఉపసర్పంచిగా కర్పూరపు వీరాంజనేయులు ఎన్నికైనాడు. 2016,మే-5న, ఉపసర్పంచిగా షేక్ మైమూన్ ఎన్నికైనారు.
శ్రీ వరసిద్ధి వినాయక, అంకమ్మ తల్లి, శ్రీ లక్ష్మీ తిరుపతమ్మ తల్లి, గోపయ్యస్వామివారల ఆలయం
చల్లావారిపాలెం సీతమ్మకాలనీలో, నూతనంగా పునరుద్ధరించిన ఈ ఆలయంలో, విగ్రహప్రతిష్ఠా మహోత్సవాలలో భాగంగా, 2012,జూన్-13 ఉదయం, తొలుత మహాగణపతిపూజ, యంత్రస్థాపన, పూర్ణాహుతి, శాంతికళ్యాణం తదితరపూజలు నిర్వహించినారు. అనంతరం, ఉదయం 8-39 కి, చెక్కతో ప్రత్యేకంగా చేయించిన శ్రీ లక్ష్మీతిరుపతమ్మ తల్లి, గోపయ్యస్వామివారల విగ్రహాలతోపాటు, ఇతర దేవతామూర్తుల విగ్రహాల ప్రతిష్ఠను వైభవంగా నిర్వహించినారు. పిమ్మట భక్తులకు మద్యాహ్నం అన్నప్రసాద వితరణ నిర్వహించినారు. ఈ విగ్రహాల దాత శ్రీ మన్నెడి శ్రీనివాసరావు. [4]
శ్రీ ఘంటలమ్మ, పుట్టలమ్మ తల్లి ఆలయం
ఈ ఆలయంలో ప్రతి సంవత్సరం సంక్రాంతి సంబరాలను నాలుగు రోజులపాటు వైభవంగా నిర్వహించెదరు. మొదటి రోజున అమ్మవారిని బంగారు చీరతో, మేళతాళాలతో గ్రామోత్సవాన్ని నిర్వహించెదరు. రెండవ రోజున కుంకుమార్చన, వెండి రథంపై గ్రామోత్సవం నిర్వహించెదరు.
గ్రామంలో ప్రధానమైన పంటలు
వరి, అపరాలు, కాయగూరలు
మూలాలు
వర్గం:ఆంధ్రప్రదేశ్ సీఆర్‌డీఏ గ్రామాలు వర్గం:గుంటూరు మండలం లోని రెవిన్యూయేతర గ్రామాలు
తిరువిడందై
తిరువిడందై (திருவிடந்தை; ఆంగ్లం: Thiruvidandai) (నిత్య కల్యాణ పెరుమాళ్ దేవాలయం) 108 వైష్ణవ దివ్య దేశాలలో 62-వ ది. ఇది చెన్నపట్నం లోని తిరువాన్మియూరుకి దక్షిణంగా 19 కి. మి. దూరంలో, చెన్నపట్నం నుండి పుదుచ్చేరి వెళ్ళు తూర్పు తీర మార్గము(ఈస్టు కోస్టు రోడ్డు) పై కోవళం బస్సు స్టేషను నుండి 3 కి. మి దూరములో కలదు.
ఆలయ విశేషాలు
ఇదియొక వరాహ క్షేత్రము. వివాహార్థులు ఇచట స్వామి వారిని కొలిచెనేని వివాహములు శిఘ్రముగ కుదురునని ఆస్తికుల నమ్మిక.
ఇక్కోవెల పల్లవ రాజులచే నిర్మింపబడెను. ఇది సముద్ర తీరమునకు సమీపమున కలదు. ఇక్కోవెలకు ముందు భాగమున పెద్ద పుష్కరిణి ఒకటి కలదు. దాని పేరు కల్యాణ తీర్థము. ఇచ్చటి మూలవిరాట్టు శ్రీ నిత్య కల్యాణ పెరుమాళ్ మరియు అఖిలవల్లి అమ్మవారు. స్వామి వారు ఆదిశేషునిపైనుండి అఖిలవల్లి అమ్మవారిని తన ఎడమ తొడపై కూర్చుండబెట్టికొని దర్శనమిత్తురు. గర్భగుడికి కుడిప్రక్కన కోమళవల్లి అమ్మవారి సన్నిధియును ఎడమప్రక్కన ఆండాళ్ళమ్మవారి సన్నిధుయును కలదు. శ్రీ రంగనాథస్వామికిని ప్రత్యేక సన్నిధి గలదు.ఇక్కోవెల తెనాచార్య సంప్రదాయమును అనుసరించును.
ఐతిహ్యము
గవళ మహర్షికి 360 మంది కుమార్తెలు. వారి వివాహము చేయ నిశ్చయించినవాడై విష్ణుమూర్తిని వేడుకొనెను. తాను ఆ 360 మంది కన్యలను వివాహమాడగలనని శ్రీ మహావిష్ణువు వరమొసంగెను. దినమునకొక్కరు చొప్పున సంవత్సర పర్యంతము స్వామివారు వివాహమాడుచుండిరి. కావున వారికి నిత్య కల్యాణ పెరమాళ్ అను పేరు వచ్చెను. 360 మందిని వివాహమాడిన పిమ్మట వారెల్లరిని ఒక్కరిగ మార్చెను కావున అమ్మవారికి అఖిలవల్లి అను పేరు వచ్చెను. అమ్మవారిని తన ఎడమ తొడపై కూర్చుండబెట్టికొనెను. కావున ఈ ప్రెదేశమునకు తిరువిడందై అను పేరు ఏర్పడెను.
తమిళ సాహిత్యంలో తిరువిడందై
తిరుమంగై ఆళ్వార్ ఈ నిత్యకళ్యాణ పెరుమాళ్ గురించి కీర్తించిన పాశురము:
యశస్వి (కవి)
యశస్విగా తెలుగు కవిత్వ ప్రేమికులకు పరిచితులైన వీరి అసలు పేరు సతీష్ కుమార్. యశస్వి వీరి కలంపేరు. కవిసంగమం గ్రూప్ ఫేస్ బుక్ మాధ్యమం ద్వారా వీరూ, వీరి కవిత్వమూ ప్రాచుర్యం పొందాయి
తిరువిడందై
తమిళ సాహిత్యంలో తిరువిడందై
పా. తుళమ్బడు ముఱువల్ తోழிయర్కరుళాళ్ తుణైములైశాన్దు కొణ్డడియాళ్ కుళమ్బడు కువళై క్కణ్ణిణై యెழுదాళ్ కోలనన్మలర్ కుழఱ్కణియాళ్; వళమ్బడు మున్నీర్ వై యమున్నళన్ద మాలెన్నుం మాలినమొழிయాళ్ ఇళమ్బడి యివళుక్కెన్నినైన్దిరున్దా యిడై వెన్దై యెన్దపిరానే! తిరుమంగై ఆళ్వార్-పెరియ తిరుమొழி 2-7-2
యశస్వి (కవి)
జననం
యశస్వి (సతీష్) గిరిజావతి (భాషాప్రవీణ-హిందీ), రామారావు (అసిస్టెంటు ఇంజనీరు, ఆం.ప్ర నీటిపారుదల; రిటైర్డ్ ) దంపతులకు 1975 సెప్టెంబర్ 1 న పశ్చిమ గోదావరి జిల్లా, నరసాపురంలో జన్మించాడు. అన్న భానుకిరణ్ (Ag. MSc. Ph.D) బెంగళురులో ఉంటున్నాడు.
ప్రస్తుత నివాసం - వృత్తి/ఉద్యోగం
హైదరాబాదు	 లోని దిల్‍సుఖ్ నగర్ చైతన్యపురి, జైన్ మందిర్ దగ్గర నివసిస్తున్నారు. ఈనాడు టెలివిజన్ వార్తా చానెల్లో (మానవ వనరుల విభాగం, కార్య నిర్వహణ) మేనేజరుగా పనిచేసేవారు. ప్రస్తుతం ఫ్రీ లాన్సర్.
తిరువిడందై
బయటి లింకులు
వర్గం:వైష్ణవ దివ్యక్షేత్రాలు వర్గం:హిందూ మతము వర్గం:తమిళనాడు పుణ్యక్షేత్రాలు వర్గం:హిందూ దేవాలయాలు
యశస్వి (కవి)
విద్యార్హతలు
ఇతర విద్యార్హతలు
భార్య - పిల్లలు
శైలజారాణి - శ్రీ యశస్వి
రచనలు
మొదటి కవిత '''అక్షరాన్ని.. నేనక్క్షరాన్ని''', ఈనాడు తెలుగు-వెలుగు ప్రారంభ సంచిక సెప్టెంబర్ 2012 లో ప్రచురితం అయింది. మలి కవితాముద్రణ: తానా సావనీర్ 2013లో, బహుమతి పొందిన కవిత "కొత్తమనిషీ! రాయిలా" సిలికానంధ్రా సుజనరంజని వెబ్ పత్రికలో ..
కవితత్వాలు
యశస్వి (యర్రంశెట్టి సతీష్‌కుమార్) విలక్షణమైన పంథాలోనే మొత్తం 150 మంది క్రియాశీల కవుల వివరాలను 2013 డిసెంబరులో సంకలనంగా తెచ్చారు. నిండైన కవిత్వం రాయడమే ఒకింత కష్టసాధ్యమనుకుంటే- అటువంటి కవుల్లోని కవిత్వపు శిల్ప-శైలీ విన్యాసాలను టూకీగా విశ్లేషించడం మరింత సంక్లిష్టం. కవిని, కవిత్వాన్ని ఒకే దష్టితో చూడటం వల్ల మాత్రమే ఆయనకు ఇది సాధ్యమైందన్నది స్పష్టం. పరిచయం చేయడంలోనూ కవితాత్మక ప్రయోగాలే ఎంచుకోవడం విశేషం. విలక్షణమైన, సరికొత్త ప్రక్రియగా ముందుకొచ్చిన ఈ సంపుటిలో చోటు చేసుకున్న కవుల్లో అఫ్సర్, వర్చస్వి, జిలుకర శ్రీనివాస్, కవి యాకూబ్, రాళ్లబండి కవితాప్రసాద్, తల్లావఝ్జుల లలితాప్రసాద్, కాసుల లింగారెడ్డి, పులిపాటి గురుస్వామి, శిలాలోలిత, స్కైబాబ, వసీరా వంటివారు ఉన్నారు. శరీరపు బుట్టనిండా కవిత్వపు పూలే (పేజీ: 45), సముద్రాన్ని కళ్లలో దాచుకొని తిరగడం చేపపిల్లలకు తప్పదు కదా (పేజీ: 35), ఇతని చినుకుపాట ఇప్పట్లో వదిలేలా లేదు (పేజీ: 29) వంటి వాక్యాలు ఆయా కవులనే కాదు, సంకలన కర్తనూ పాఠకులకు దగ్గర చేస్తాయి.
బహుమానాలు - బిరుదులు	 - గుర్తింపులు
బహుమానాలు బిరుదులు
వ్యాపకాలు
‘తెల్లకాగితం’, ‘ఒక్కమాట’, వేలికొసన.. పుస్తకాలిలా రూపొందినవే
మిత్రులు, సహకవులు "వర్చస్వి" లోకాస్సమస్తా కవిత్వసంపుటి; ఎన్ వి యం వర్మ కలిదిండి రచించిన నేనుమాత్రం ఇద్దరిని కవిత్వసంపుటి తెలుగుయూనికోడ్ ఫాంట్ల సహాయంతో వీరి ప్రమేయంతో రూపొందించినవే.
మూలాలు
వర్గం:కవిసంగమం కవులు వర్గం:తెలుగు కవులు వర్గం:తెలుగు రచయితలు వర్గం:అంతర్జాల రచయితలు వర్గం:1975 జననాలు వర్గం:పశ్చిమ గోదావరి జిల్లా కవులు
మహారాజా నందకుమార్
బెంగాల్ కు చెందిన మహారాజా నందకుమార్ (1705? – 1775) ఈస్ట్ ఇండియా కంపెనీ పాలనా కాలంలో బర్ద్వాన్, నదియా, హుగ్లీ జిల్లాలకు పన్ను వసూళ్ళ అధికారి. సమకాలీన పత్రాలలో నున్ కొమార్ (Nun Comar) గా వ్యవహరించబడ్డాడు. నాటి బెంగాల్ గవర్నర్ జనరల్ అయిన వారన్ హేస్టింగ్స్ యొక్క క్రౌర్యానికి బలియైన వారిలో నందకుమార్ ప్రముఖుడు. వారన్ హేస్టింగ్స్ చేసిన అవినీతి గురించి సాక్షాధారాలతో బెంగాల్ సుప్రీమ్ కౌన్సిల్ లో ఫిర్యాదు చేసిన అనంతరం ఒక కల్పిత ఫోర్జరీ చేసిన కేసులో ఇరికించబడ్డాడు. విలియం ఫోర్ట్ లోని సుప్రీమ్ కోర్ట్ లో విచారించబడి 1775 ఆగస్టు 5 న కలకత్తాలో బహిరంగంగా ఉరి తీయబడ్డాడు. ఈస్ట్ ఇండియా కంపెనీ పరిపాలనలో ఒక బ్రిటిష్ కోర్ట్ తీర్పు ద్వారా ఉరితీయబడ్డ తొలి వ్యక్తి మహారాజా నందకుమార్.
మహారాజా నందకుమార్ పై జరిగిన నేర విచారణ కేసును న్యాయాన్ని అవహేళన చేసిన కేసు (Travesty of Justice) గా చరిత్రకారులు పరిగణిస్తారు. ఇతని ఉరితీతను బ్రిటిష్ ఇండియాలో జరిగిన తొలి న్యాయ హత్య (Judicial Murder) గా ఎడ్మండ్ బర్కీ, లార్డ్ మెకాలే లాంటి బ్రిటిష్ ప్రముఖులు పేర్కొన్నారు.
మహారాజ నందకుమార్ పై జరిగిన నేర విచారణ – విధించిన మరణదండన తీవ్ర విమర్శకు గురై బ్రిటిష్ పార్లమెంటును కుదిపింది. ఈ విషయానికి సంబంధించి తరువాతి కాలంలో వారన్ హేస్టింగ్స్తో పాటు ఉరిశిక్షను విధించిన సుప్రీమ్ కోర్ట్ ప్రధాన న్యాయమూర్తి ఎలిజా ఇంపేలు బ్రిటిష్ పార్లమెంటులో అభిశంసన ప్రక్రియకు గురయ్యారు. బ్రిటిష్ ఇండియా చరిత్రలో ఈస్ట్ ఇండియా కంపెనీ పాలనలో అత్యన్నత పాలనాధికారి అయిన బెంగాల్ గవర్నర్ జనరల్ అయిన వారన్ హేస్టింగ్స్ యొక్క అవినీతిని వెలికితీయడం ద్వారా భారతీయుడైన మహారాజా నందకుమార్ ఒక విధంగా బ్రిటిష్ ఇండియాలో తొలి విజిల్ బ్లోయరుగా గుర్తింపు పొందాడు.
ప్రారంభ జీవితం
నందకుమార్ బెంగాలీ బ్రాహ్మణుడు. వైష్ణవుడు. అతని జన్మ స్థలం పశ్చిమ బెంగాల్ లోని బీర్ భమ్ జిల్లాలోని భద్రాపూర్. తండ్రి పద్మలాభ రాయ్. ఉరితీయబడిన నాటికి రాజా నందకుమార్ వయస్సు సుమారుగా 70 సంవత్సరాలు ఉంటాయని భావించడం చేత అతను 1705 లో జన్మించి ఉండవచ్చు.
క్రీ. శ. 1756 లో బెంగాల్ నవాబు 'సిరాజ్ ఉద్దౌలా' వద్ద హుగ్లీ ఫౌజ్ దార్ గా పనిచేసాడు. రాబర్టు క్లైవుకి వకీల్ గా వుంటూ ప్లాసీ యుద్ధం (1757) సమయంలో బ్రిటీషు వారికి సాయపడ్డాడు. బెంగాల్ నవాబు 'మీర్ ఖాసీం' ఇతనిని ఒక సందర్భంలో ఢిల్లీ పాదుషా ‘షా ఆలం’ వర్గంతో కుమ్మక్కయ్యాడని అనుమానించి ఖైదు చేసాడు. 1763 యుద్ధంలో బెంగాల్ నవాబు 'మీర్ ఖాసీం' కు వ్యతిరేకంగా 'మీర్ జాఫర్' తో చేతులు కలిపాడు. బక్సర్ యుద్ధానంతరం 1764 లో మొగల్ చక్రవర్తి రెండవ షా ఆలం ఇతని ప్రతిభను, విధేయతను గుర్తించి ‘మహారాజ’ బిరుదును ప్రసాదించాడు. 1764 లోనే ఈస్ట్ ఇండియా కంపెనీ బర్ద్వాన్, నదియా, హుగ్లీ జిల్లాలకు పన్ను వసూళ్ళ అధికారిగా వారన్ హేస్టింగ్స్ స్థానంలో మహారాజ నందకుమార్ ను నియమించింది. 1765 లో బెంగాల్ ‘నాయిబ్ సుబేదార్’గా అత్యున్నత స్థానంలో నియమించబడ్డాడు.
వారన్ హేస్టింగ్స్ పై అవినీతి ఆరోపణలు
రెండు సంవత్సరాలనంతరం అనుమానాలు రేకేత్తడంతో బ్రిటీష్ వారు 1767 లో రాజా నందకుమార్ ను ‘నాయిబ్ సుబేదార్’ పదవి నుంచి తొలగించి అతని స్థానంలో మహమ్మద్ రెజాఖాన్ ను నియమించారు. 1772 లో వారన్ హేస్టింగ్స్ బెంగాల్ గవర్నర్ జనరల్ అయిన పిదప, అతని ప్రోద్బలంపై రేజాఖాన్ యొక్క రెవెన్యూ పరిపాలనలోని అవకతవకలపై ఫిర్యాదు చేసాడు. తద్వారా రెజాఖాన్ పై ప్రాసిక్యూషన్ జరిపించడంలోను, చివరకు అతనిని తొలగించడంలో వారన్ హేస్టింగ్స్కు సాయపడ్డాడు. చివరకు పని ముగిసిన తరువాత వారన్ హేస్టింగ్స్ రాజా నందకుమార్ ను పక్కన పెట్టాడు. దానితో వారన్ హేస్టింగ్స్ పై ఏ విధంగా నైనా కక్ష తీర్చుకోవాలని రాజా నందకుమార్ నిర్ణయించుకొన్నాడు.
1775 మార్చి నెలలో బెంగాల్ గవర్నర్ జనరల్ వారన్ హేస్టింగ్స్ కు వ్యతిరేకంగా బెంగాల్ సుప్రీమ్ కౌన్సిల్ లో లిఖితపూర్వకంగా తీవ్ర అభియోగాలు దాఖలు చేసాడు. వారన్ హేస్టింగ్స్ ఒక లంచగొండి అని, రేజాఖాన్ ను నుంచి 10 లక్షలు లంచం తీసుకోన్నాడని ఫిర్యాదు చేస్తూ, అందుకు సాక్షంగా దివంగత నవాబు మీర్జాఫర్ భార్య అయిన ‘మున్నీ బేగం’ రాసిన ఒక లంచపుటుత్తరాన్ని సైతం జతపరిచి, బెంగాల్ సుప్రీమ్ కౌన్సిల్ సభ్యుడు అయిన సర్ ఫిలిప్ ఫ్రాన్సిస్‌కు లిఖితపూర్వకంగా అందచేసాడు. దీన్ని బట్టి మైనర్ అయిన బెంగాల్ నవాబ్ ‘ముబారక్ ఉద్దౌలా’కు సంరక్షకురాలిగా దివంగత నవాబు మీర్జాఫర్ భార్య అయిన ‘మున్నీ బేగం’ను నియమించడానికి ఆమె వద్ద నుండి 3,54,105 రూపాయలు లంచంగా వారన్ హేస్టింగ్స్ స్వీకరించినట్లు తెలుస్తుంది. వారన్ హేస్టింగ్స్ పట్ల తొలి నుంచి వ్యతిరేకత కనపరుస్తున్న సుప్రీమ్ కౌన్సిల్ లోని మెజారిటీ సభ్యులు ఈ వ్యవహారం పై తదుపరి చర్యకు ఉపక్రమించారు. వారు సుప్రీమ్ కౌన్సిల్ లో గవర్నర్ జనరల్ వారన్ హేస్టింగ్స్ పై న్యాయ విచారణ (ఆరోపణ చేసిన రాజా నందకుమార్ సమక్షంలో) చేయడానికి ప్రయత్నించారు. తనపై విచారణ చేసే అధికారం సుప్రీమ్ కౌన్సిల్ కు లేదని వారన్ హేస్టింగ్స్ సమావేశం నుండి వాకౌట్ చేసినప్పటికీ, వారన్ హేస్టింగ్స్ను అతను మున్నీ బేగం నుండి లంచంగా స్వీకరించాడని ఆరోపించబడిన ధనాన్ని కంపెనీ ట్రెజరీలో జమచేయవలసిందిగా కోరుతూ సుప్రీమ్ కౌన్సిల్ లో మెజారిటీ సభ్యులు తీర్మానం చేసారు. తరువాత వారన్ హేస్టింగ్స్ తాను మున్నీ బేగం నుండి 1,50,000 రూపాయలు, వేడుక కోసం స్వీకరించానని అంగీకరించినప్పటికీ తనపై చర్యలు చేపట్టకుండా కౌన్సిల్ పై అదుపు సాధించాడు.
ఫోర్జరీ కేసులో ఇరికింత
అయితే చతురుడైన వారన్ హేస్టింగ్స్ వ్యూహాత్మకంగా రాజా నందకుమార్ పై ప్రతీకార చర్యకు వెంటనే పూనుకోలేదు. తరువాత కంపెనీ అధికారులు తాము చెప్పినట్లు ఆడే కీలు బొమ్మ లాంటి భారతీయునిచే ఒక వ్యవహారానికి రంగం సిద్ధం చేసారు. దానిలో భాగంగా 1775 మే 5 న జైలు శిక్ష అనుభవిస్తున్న మోహన ప్రసాద్ ను జైలు నుంచి తప్పించడానికి ఒక వ్యక్తితో రాజా నందకుమార్ కుమ్మక్కైనట్లు, దానిలో భాగంగా ఇరువురూ కలసి ఒక సంపన్న విధవరాల నుండి 50వేల రూపాయలు బలాత్కారంగా గుంజుకోవడానికి ఏర్పాట్లు చేస్తున్నట్లు రాజా నందకుమార్ రాసినట్టుగా ఒక ఉత్తరం సృష్టించబడింది. ఆ ఉత్తరంపై రాజా నందకుమార్ చేసినట్టుగా ఒక దొంగ సంతకం చేయబడింది. దీనితో రాజా నందకుమార్ పై ఫోర్జరీ కేసు బనాయించబడి సుప్రీమ్ కోర్ట్ లో అతనిపై విచారణ ప్రారంభమయ్యింది.
న్యాయవిచారణ
విలియం కోట లోని సుప్రీమ్ కోర్ట్ లో 1775 లో మహారాజా నందకుమార్ పై జరిగిన నేర విచారణకు ప్రధాన న్యాయమూర్తి సర్ ఎలిజా ఇంపీ అధ్యక్షత వహించాడు. జూరీలో వున్న ఇతర న్యాయమూర్తులు సీజర్ లీ మెయిస్టర్, జాన్ హైడ్. సుప్రీమ్ కోర్ట్ లో ఈ విచారణ ఒక తంతుగా మారింది. ఒక విధంగా కంగారూ కోర్ట్ విచారణ లాంటిది సాగింది. న్యాయ ప్రమాణాలు సరిగా పాటించక, భారతదేశంలో అనుసరించాల్సిన న్యాయం ఏదో కచ్చితంగా తేల్చకుండానే, ముందుగానే నిర్ణయమైపోయిన ఒక తీర్పు కోసం అన్నట్లు నేర విచారణ సాగింది అని చరిత్ర కారులు పేర్కొన్నారు.
బ్రిటిష్ పార్లమెంటు ఆమోదించిన రెగ్యులేటింగ్ చట్టం, 1773 ప్రకారం కలకత్తాలో సుప్రీమ్ కోర్ట్ ఏర్పాటయింది. ఈ సుప్రీమ్ కోర్ట్ తీర్పులు చెప్పేటప్పుడు ఏ న్యాయం (Law) ప్రకారం చెప్పవలెనో ఆనాటి రెగ్యులేటింగ్ చట్టం నిర్దేశించలేదు. ప్రతివాదికి సంబంధించిన న్యాయం లేదా పాలకులైన బ్రిటిష్ వారికి సంబంధించిన న్యాయం వీటిలో ఏ న్యాయాన్ని అనుసరించి తీర్పు చెప్పవలేనో తేల్చలేదు. పాలిత దేశానికి తీర్పులు చెప్పేటప్పుడు అది పాలిత ప్రజల యొక్క వ్యక్తిగత న్యాయం (Personal Law) ను పాటించాలా లేదా అనేది ఇతమిద్ధంగా నిర్ణయించకపోవడంతో, నాటి సుప్రీమ్ కోర్ట్ న్యాయమూర్తులు తమకు మాత్రమే తెలిసిన బ్రిటిష్ న్యాయం (British Law) ను ఇండియాకు దిగుమతి చేసారు. దొంగ సంతకం (ఫోర్జరీ) చేసిన నేరానికి బ్రిటిష్ న్యాయం ప్రకారం ఉరిశిక్ష విధించవచ్చు కాని హిందూ న్యాయం ప్రకారం కాదు.
ఇంగ్లీష్ చట్టం, ఇంగ్లీష్ భాష ఏమాత్రం పరిచయం లేని, ఇంగ్లీష్ వారి ఆచారాలు, న్యాయవిధానాలు ఏమాత్రం తెలియని ఒక స్థానిక బెంగాలీ ప్రముఖుని బ్రిటీష్ చట్టాలను అనుసరించి విచారించారు. విచారణ ఎనిమిది రోజుల పాటు (1775 జూన్ 8 నుండి 16 వరకు) సాగింది. బలహీనమైన, నిరూపించబడలేని సాక్ష్యాలను పరిగణనలోనికి తీసుకొని 1775 జూన్ 16 న ప్రధాన న్యాయమూర్తి ఇంపే మహారాజా నందకుమార్ ను దోషిగా గుర్తించి, మరణ శిక్షను విదిస్తూ తీర్పు ప్రకటించాడు.
అయితే ఆసక్తికరమైన విషయం ఏమిటంటే ఈ కేసును విచారించి, రాజా నంద కుమార్ కి ఉరిశిక్ష విధించిన నాటి సుప్రీమ్ కోర్ట్ ప్రధాన న్యాయమూర్తి ఎలిజా ఇంపే, బెంగాల్ గవర్నర్ జనరల్ వారన్ హేస్టింగ్స్కు బాల్య స్నేహితుడు. ఇరువురూ ఒకే స్కూల్ లో చదువుకొన్నారు.
ఉరితీత
1775 ఆగస్టు 5 న ఉరి తీయడానికి నిర్ణయించారు. ఈ తీర్పుపై బ్రిటిష్ చక్రవర్తి జార్జ్ –III కి అప్పీల్ చేయడానికి తగిన గడువును కోరుతూ రాజా నందకుమార్ కి మద్దతుగా అనేక పిటీషన్లు దాఖలు చేయబడ్డాయి. బెంగాల్ నవాబ్ ‘ముబారక్ ఉద్దౌలా’ వంటి రాజ ప్రముఖులతో పాటు మహారాజా నందకుమార్ కూడా ప్రీవీ కౌన్సిల్ కు అప్పీల్ చేయడానికి గడువును కోరుతూ స్వయంగా పిటీషన్లు సమర్పించారు. కాని న్యాయమూర్తులు వాటిని తిరస్కరించారు. చివరకు 1776 ఆగస్టు 5 న కలకత్తాలో హుగ్లీ నది ఒడ్డున ప్రస్తుత విద్యాసాగర్ సేతు సమీపంలో మహారాజా నందకుమార్ ను బహిరంగంగా ఉరి తీసారు. ఉరి తీసే ముందు 70 సంవత్సరాల వయసులో కూడా నందకుమార్ ధైర్యంగా, ప్రశాంతంగా ఉన్నాడు.
.
కోర్టు చేసిన హత్య
మహారాజా నందకుమార్ ఉరితీత ఉదంతం బెంగాల్ గవర్నర్ జనరల్ వారన్ హేస్టింగ్స్ పరిపాలనా కాలంలో అత్యంత తీవ్ర వివాదాస్పద చర్యగా, అతని క్రౌర్యానికి ఉదాహరణగా చరిత్రలో నిలిచిపోయింది. రాజా నందకుమార్ ఉరితీత అనంతరం ఆ నేర విచారణలో మౌలికమైన లొసుగులు వున్నాయని వెల్లడైంది.
ఇటువంటి ప్రాధాన్యత గల కేసులలో గవర్నర్ జనరల్ కోర్ట్ తన విశేష అధికారాన్ని అనుసరించి సుప్రీమ్ కోర్ట్ తీర్పుపై వేరే తీర్పు ప్రకటించి ఉరిశిక్షను రద్దు చేసి ఉండవచ్చు. ఆ విధంగా కూడా రాజా నందకుమార్ ను రక్షించడానికి గవర్నర్ జనరల్ వారన్ హేస్టింగ్స్ ఆధ్వర్యంలోని సుప్రీమ్ కౌన్సిల్ కోర్ట్ ముందుకు రాలేకపోయింది. దీనికి కారణం వారన్ హేస్టింగ్స్ కు రాజా నందకుమార్ కు గల శత్రుత్వం, అతని లంచగొండి చర్యలను మహారాజా నందకుమార్ గట్టిగా నిలదీయడం కావచ్చు.
అనాది నుండి ఉరిశిక్ష భారతదేశంలో అమలవుతున్నప్పటికీ బ్రాహ్మణులకు మాత్రం ఉరిశిక్ష విధించడంపై మినహాయింపు ఉంది. అయితే రాజా నంద కుమార్ బ్రాహ్మణుడు అయినప్పటికీ అతనికి ఈ కేసులో మినహాయింపు లభించలేదు. భారతదేశంలో బ్రిటిష్ చట్టం క్రింద విచారించిన ఈ కేసులో కులపరంగా శిక్ష నుండి మినహాయింపును, హోదా పరంగా కనికరాన్ని కూడా చూపలేదు. కొత్తగా వచ్చిన బ్రిటిష్ చట్టం ముందు, కోర్ట్ ల ముందు కులపరంగా, సాంఘిక హోదా పరంగా భారతీయులకు ఏ విధమైన విచక్షణలు, మినహాయింపులు దొరకవని, బ్రిటిష్ చట్టం ముందు అందరూ సమానమే అన్న విషయాన్ని తొలిసారిగా భారతీయులకు తెలిసివచ్చేలా చేసింది ఈ వివాదాస్పద తీర్పు.
ఈ కేసును విచారించి, రాజా నందకుమార్ కి ఉరిశిక్ష విధించిన నాటి సుప్రీమ్ కోర్ట్ ప్రధాన న్యాయమూర్తి ఎలిజా ఇంపే (Elijah Impey), వారన్ హేస్టింగ్స్కు స్కూల్ స్నేహితుడు గావడం మరిన్ని విమర్శలకు తావిచ్చింది. తన బాల్య స్నేహితుడుని రక్షించడంకోసం రాజా నందకుమార్ మెడకు ఉచ్చు బిగించినట్లుగా సాగిన తప్పుడు విచారణ, మరణ శిక్ష విదిస్తూ ప్రధాన న్యాయమూర్తి ఎలిజా ఇంపే తీర్పు నాటి మీడియాలో తీవ్ర వివాదాస్పదం అయ్యింది. అయితే ఈ నేర విచారణను వివరంగా పరిశీలించిన సర్ జేమ్స్ స్టీఫెన్ (Sir James Stephen) వంటి బ్రిటిష్ రాజకీయనాయకులు నందకుమార్ పై ఫోర్జరీ నేరం ఆరోపిస్తూ చేసిన దావా సాధారణ క్రమంలో వచ్చినదే అని, దానిని వారన్ హేస్టింగ్స్ ప్రవేశ పెట్టలేదని అదే విధంగా ప్రధాన న్యాయమూర్తి ఎలిజా ఇంపే నేర విచారణను న్యాయంగా, నిష్పక్షపాతంగా నిర్వర్తించాడని పేర్కొన్నారు.
ఏది ఏమైనప్పటికీ న్యాయాదికారం పూర్తిగా దుర్వినియోగమైన కేసుగా దీనిని చరిత్రలో వర్ణించారు. తదనంతరం 1802 లో ప్రధాన న్యాయమూర్తి కూడా శాసనాన్ని అనుసరించి ఉరిశిక్ష విధించలేదని అంగీకరించాడు. మహారాజా నందకుమార్ పై జరిగిన విచారణ కేసు ‘న్యాయాన్ని అవహేళన చేసిన’ కేసుగా చరిత్రలో నిలిచిపోయింది. లార్డ్ ఎడ్మండ్ బర్కీ, ఆ తరువాత లార్డ్ మెకాలే లాంటి బ్రిటిష్ ప్రముఖులు మహారాజా నందకుమార్ ఉరితీతను 'కోర్టు చేసిన హత్య' గా పేర్కొన్నారు. హెన్రీ బీవరిడ్జ్ వంటి బెంగాల్ సివిల్ సర్వెంట్, చరిత్రకారుని మాటల్లో చెప్పాలంటే “ మహారాజా నందకుమార్ కి విధించిన మరణ శిక్ష న్యాయ సమ్మతితో జరిగిన హత్య తప్ప మరేమీ కాదు.”
ఉరితీత అనంతర పరిణామాలు
వారన్ హేస్టింగ్స్ పదవీకాలం పూర్తయ్యి ఇంగ్లాండ్కు తిరిగి వెళ్ళిన అనంతరం అతని పదవీకాలంలో చేసిన నేరాలు, అవినీతి, దుర్మార్గపు చర్యలపై ముఖ్యంగా మహారాజా నందకుమార్‌ను కోర్టు హత్య చేసిన ఉదంతం పై వారన్ హేస్టింగ్స్ను బ్రిటిష్ పార్లమెంటు అభిశంసించే ప్రయత్నం చేసింది. బ్రిటిష్ కామన్స్ సభలో ఎడ్మండ్ బర్కి లాంటి పార్లమెంట్ సభ్యులు వారన్ హేస్టింగ్స్ పై ప్రాసిక్యూషన్ చర్యలు 1788 లో చేపట్టారు. ఏడు సంవత్సరాల పాటు ‘వెస్ట్ మినిస్టర్ హాల్’లో జరిగిన సుదీర్ఘ విచారణ (1788-95) లో వారన్ హేస్టింగ్స్ ఆర్థికంగా చితికిపోయి దివాళా అంచుకు నెట్టి వేయబడ్డాడు. చివరకు 1795 లో హౌస్ ఆఫ్ లార్డ్స్ అతనిని దోష విముక్తిని చేసింది.
వారన్ హేస్టింగ్స్తో కలిసి కుట్ర పన్ని నందకుమార్‌ని అన్యాయంగా ఉరి తీయడం ద్వారా ఎలిజా ఇంపే హత్యకు పాల్పడ్డాడని ఆరోపిస్తూ బ్రిటిష్ కామన్స్ సభలో లార్డ్ మెకాలే లాంటి ప్రముఖులు ఎలిజా ఇంపేపై ప్రాసిక్యూషన్ చర్యలు చేపట్టారు. ఉరిశిక్షను విధించిన కేసులో అతని ప్రవర్తనను తప్పుబట్టిన బ్రిటిష్ పార్లమెంటు ఎలిజా ఇంపేను అభిశంసించింది.
వారసత్వం
వారన్ హేస్టింగ్స్ పరిపాలనా కాలంలో మహారాజా నందకుమార్ ను కలకత్తాలో ఉరితీసిన స్థలాన్ని కచ్చితంగా పేర్కొనే అంశంలో చరిత్రకారులలో భేదాభిప్రాయాలున్నాయి. అతనిని ఉరితీయడం కోసమే ఒక బావిని తవ్వారని కొందరు చరిత్రకారులు పేర్కొన్నారు. ఏది ఏమైనప్పటికీ వారన్ హేస్టింగ్స్ పాలనా కాలంలో రాజా నందకుమార్ ను కలకత్తాలో ఉరితీసిన స్థలాన్ని కచ్చితంగా నిర్ధారించడానికి ఇంకా ప్రభుత్వ పరంగా అధికారిక ప్రయత్నాలు జరగలేదు. ఫలితంగా చరిత్రలో మరుగునపడిన ఎన్నో అంశాలవలె ఉరితీత జరిగిన ప్రదేశంలో సైతం ఆయనకు ఒక స్మారక చిహ్నం నిర్మించబడలేదు.
తమిళ సినిమా
తమిళ సినిమా లేదా కోలీవుడ్ కోడంబాకం కేంద్రంగా పనిచేస్తున్న భారతీయ సినిమా పరిశ్రమలో ఒక భాగము. కోడంబాకం, హాలీవుడ్ పదాలను స్వీకరించి తమిళ సినిమా పరిశ్రమ కోలీవుడ్‌గా పిలువబడుతున్నది. దక్షిణభారతదేశంలో మొదటిసారిగా మూకీ కథా చిత్రం ‘కీచకవధ’ 1916 లో ఆర్.నటరాజ మొదలియార్‌ నిర్మించాడు. భారతదేశంలో మొట్టమొదటి టాకీ ఆలం ఆరా విడుదలయిన ఏడు నెలలకే అంటే 1931 అక్టోబరు 31న మొట్టమొదటి తమిళ టాకీ (బహుభాషా చిత్రం) కాళిదాస్ విడుదయ్యింది.''
1939లో మద్రాస్ స్టేట్ వినోదపు పన్ను చట్టాన్ని అమలు చేసింది. చెన్నైను బాలీవుడ్ కు, దక్షిణ భారతీయ భాషా చిత్రాలకు, శ్రీలంక సినిమాకు రెండవ కేంద్రంగా మలచడంలో తమిళ సినిమా తన ప్రభావాన్ని చూపింది. మలేసియా, సింగపూర్, పశ్చిమ దేశాలలోని తమిళప్రజల చలనచిత్ర నిర్మాణానికి తమిళ సినిమా పరిశ్రమ ప్రేరణగా నిలిచింది.
2022 ఫిబ్రవరి 27న జరిగిన తమిళ చలనచిత్ర దర్శకుల సంఘం ఎన్నికలలో దర్శకుడు ఆర్‌.కె.సెల్వమణి మరోమారు అధ్యక్షుడిగా విజయం సాధించారు. తమిళ సినిమా హాస్యనటుడు మనోబాల 2023 మే 3న మరణించారు.
నటులు
• M.G.రామచంద్రన్
• తలపతి విజయ్
• చియాన్ విక్రమ్
• అరవింద్ ఆకాశ్
• అరుళ్ నిధి
• అరుణ్ పాండ్యన్
• అరవింద్ స్వామి
• అశోక్ సెల్వన్
• బాల శరవణన్
• భరత్
• బాబీ సింహా
• ధనుష్
• దినేష్
• గౌతం కార్తీక్
• జెమినీ గణేశన్
• అర్జున్ సర్జా
• జై చంద్రశేఖర్
• కె.ఏ.తంగవేలు
• కమల్ హాసన్
• కార్తి
• రాఘవ లారెన్స్
• ఎం.కె.త్యాగరాజ భాగవతార్
• నాజర్
• నిళల్గళ్ రవి
• ఆర్.పార్తీబన్
• ప్రశాంత్
• టి.రాజేందర్
• త్యాగరాజన్
• రజనీకాంత్
• రాధారవి
• రాంకీ
• రవిచంద్రన్
• సంపత్ రాజ్
• శరత్ కుమార్
• సత్యరాజ్
• సెంథిల్
• సిద్దార్థ్
• శివాజీ గణేశన్
• సూర్య
• తంబి రామయ్య
• వి.కె.రామస్వామి
• విజయ కాంత్
• విజయ్​ సేతుపతి
• శివకార్తికేయన్
నటీమణులు
• అభిరామి
• ఉత్తర ఉన్ని
• హేమమాలిని
• జెనీలియా
• జయలలిత
• లక్ష్మి
• ఎం.ఎన్.రాజం
• ఎం.ఎస్. సుబ్బలక్ష్మి
• మాళవిక
• మనోచిత్ర
• మనోరమ
• మీనా
• పద్మిని
• ప్రియమణి
• రెజీనా
• రేఖ
• సమంత
పురుషులపై గృహ హింస
పురుషులపై గృహ హింస  (ఆంగ్లం: Domestic violence against men) వైవాహిక బంధాలలో, సహ జీవనంలో, ప్రేమ వ్యవహారాలలో, కుటుంబాలలో పురుషులు లేదా బాలుర పై జరిగే గృహ హింస. స్త్రీలపై గృహ హింస వలె పురుషులపై గృహ హింస కూడా నేరముగా పరిగణించబడిననూ ఈ చట్టాలలో, వాటి అమలులో, వాటికి పడే శిక్షలలో తేడాలు ఉన్నాయి. కుడి|thumb|"ఫెమ్మే బట్టాంట్ సన్ మారి"; ఆల్బ్రెచ్ట్ డ్యూరర్ స్త్రీలు తమపై జరిగే గృహహింసను అధికారులకు ఫిర్యాదు చేయమనే ప్రోత్సాహం వారికి బహిరంగంగానే లభిస్తుంది. కానీ పురుషుల విషయంలో ఈ ప్రోత్సాహం కొరవడుతుంది. పైగా మగతనం లేని వాడు/నపుంసకుడు వంటి ఆరోపణలు ఎదుర్కొనవలసివస్తుందనే భయంతో చాలా మంది పురుషులు కూడా వారిపై జరిగే గృహహింసను బయటికి చెప్పలేకపోతారు. కుటుంబ, వైవాహిక, ప్రేమ బంధాలలో స్త్రీలపై జరిగే గృహ హింసనే గృహ హింసగా పరిగణించటం, పురుషులపై జరిగే గృహ హింసను గుర్తించటంలో వివక్షల వలన కూడా పురుషులు ఇటువంటి విషయాలలో మిన్నకుండి పోతూ ఉన్నారు.
తమిళ సినిమా
నటీమణులు
• సరిత
పురుషులపై గృహ హింస
మూలాలు
వర్గం:గృహ హింస
తమిళ సినిమా
నటీమణులు
• శ్రియా సరన్
• శ్రీప్రియ
• సుకన్య
• టి.ఎ.మధురం
• టి.ఆర్.రాజకుమారి
• త్రిష కృష్ణన్
• విద్యా బాలన్
• వైజయంతిమాల
వనరులు
తమిళ సినిమా నటులు తమిళ సినిమా నటీమణులు తమిళ సినిమా దర్శకులు తమిళ సినిమా నేపథ్యగాయకులు తమిళ సినిమా సంగీత దర్శకులు
నమ్దఫా జాతీయ ఉద్యానవనం
నమ్దఫా జాతీయ ఉద్యానవనం అరుణాచల్ ప్రదేశ్ రాష్ట్రంలోని చంగ్లంగ్ జిల్లాలోని మియో ప్రాంతంలో ఉంది. ఇది భారతదేశంలో మూడో అతిపెద్ద జాతీయ ఉద్యానవనం.
చరిత్ర
ఈ ఉద్యనవనాన్ని 1974 లో స్థాపించారు. ఇది 1985 చ.కి.మీ వైశాల్యంలో విస్తరించి ఉంది. ఇందులో పులుల సంరక్షణ కేంద్రం ఉంది.
మరిన్ని విశేషాలు
నమ్దఫా అనే నది కూడా ఈ పార్కు గుండా ప్రవహించడం వల్ల ఈ ఉద్యనవనాన్నికి నమ్దఫా అనే పేరు వచ్చింది. ఇందులో మిథున్, ఏనుగు, దున్న, పులులు, సాంబార్, హిమాలయాల్లో ఉండే నల్ల ఎలుగుబంట్లు, సింహాలు, టాకిన్, పాట్కోయి జాతికి చెందిన అడవి మేక, కస్తూరి జింక, నెమ్మది లోరిస్, బింతురాంగ్, ఎర్ర పాండా ఇంకా ఎన్నో వృక్ష జాతులకు చెందిన వృక్షాలు ఈ ఉద్యానవనంలో ఉన్నాయి. ఇందులో జంతువుల సమాచారం గురించి తెలిపే మియో మ్యూజియం ఉంటుంది.
మూలాలు
వర్గం:ఉద్యానవనాలు
నేదురుమల్లి బాలకృష్ణారెడ్డి
నేదురుమల్లి బాలకృష్ణారెడ్డి (1915-1978) ప్రముఖ స్వాతంత్ర్య సమరయోధుడు, సంఘసేవకుడు, విద్యావేత్త. ఇతడి సేవలను గుర్తించి భారతప్రభుత్వం 1969లో ఇతనికి పద్మశ్రీ పురస్కారం ప్రదానం చేసి గౌరవించింది.
జీవిత విశేషాలు
ఇతడు నెల్లూరు జిల్లా, వాకాడులో 1915, జనవరి 15వ తేదీన నేదురుమల్లి వెంకటరెడ్డి, సీతమ్మ దంపతులకు పదవ సంతానంగా జన్మించాడు. ఇతడు సి.రామానుజ మొదలియార్, కఱ్ఱా సీతారామయ్య, జాన్ దయాళు, పాటూరు సుబ్రహ్మణ్యశాస్త్రి మొదలైన ఉపాధ్యాయుల వద్ద చదువు నేర్చుకున్నాడు. ఇతడు సూళ్ళూరుపేటలో మూడవ ఫారం వరకు మాత్రమే చదువుకున్నాడు.
సంస్థలు
ఇతడు వాకాడులోను చుట్టుపక్కల గ్రామాలలోను అనేక సంస్థలు నడిపాడు. వాటిలో కొన్ని : మొదలైనవి.
మూలాలు
వర్గం:1915 జననాలు వర్గం:సంఘ సేవకులు వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు వర్గం:1978 మరణాలు వర్గం:నెల్లూరు జిల్లా స్వాతంత్ర్య సమర యోధులు వర్గం:నెల్లూరు జిల్లా సామాజిక కార్యకర్తలు
బుడుగు (2015 సినిమా)
బుడుగు 2015లో విడుదలైన తెలుగు సినిమా. హైదరాబాద్‌ ఇన్నోవేటీస్‌ ప్రై. లిమిటెడ్‌ బ్యానర్ ల పై భాస్కర్‌, సారికా శ్రీనివాస్‌ నిర్మించిన ఈ సినిమాకు మన్‌మోహన్‌ దర్శకత్వం వహించాడు. లక్ష్మీ మంచు, ఇంద్రజ, శ్రీధర్‌రావు, మాస్టర్‌ ప్రేమ్‌బాబు ప్రధాన పాత్రల్లో నటించిన ఈ సినిమా 17 ఏప్రిల్ 2015న విడుదలైంది.
కథ
పూజ (లక్ష్మీ మంచు), రాహుల్(శ్రీధర్ రావు) దంపతులకు ఇద్దరు పిల్లలు బన్ని(మాస్టర్ ప్రేమ్ బాబు) విద్య (బేబీ డాలీ). రాహుల్ తన ఉద్యోగరీత్యా పిల్లలతో సరిగా గడపాడు. ఈ గ్యాప్ వల్ల బన్ని సరిగా ఉండడం లేదని, అతను అల్లరి ఎక్కువ చేస్తున్నాడని తండ్రి రాహుల్ తనని బోర్డింగ్ స్కూల్ లో చేరుస్తాడు. అక్కడ బన్ని చేసిన కొన్ని సంఘటనల వలన స్కూల్ లో వాళ్ళందరూ భయపడి తనని అక్కడి నుంచి తిరిగి ఇంటికి పంపేస్తారు. ఇంటికి తిరిగొచ్చిన అనంతరం బన్ని చాలా విచిత్రంగా ప్రవర్తిస్తుంటాడు. దాంతో బన్నిని పూజ చిల్డ్రన్స్ సైకాలజిస్ట్ గీత రెడ్డి (ఇంద్రజ) దగ్గరికి తీసుకెళ్తుంది. అసలు బన్నికి ఉన్న సమస్య ఏమిటి ? అనేదే మిగతా సినిమా కథ.
మూలాలు
వర్గం:2015 తెలుగు సినిమాలు
సయ్యద్ ఫరీదుద్దీన్
సయ్యద్ ఫరీదుద్దీన్ ఆంధ్రప్రదేశ్ రాష్ట్రానికి చెందిన అణుశాస్త్రవేత్త. ఇతడు మనదేశంలోని న్యూక్లియర్ ప్లాంట్లలో వినియోగానికి అవసరమైన భారజల ఉత్పత్తికి సంబంధించి విశేషమైన కృషి చేశాడు. భారత ప్రభుత్వం ఇతని సేవలను గుర్తించి 1967లో పద్మశ్రీ పురస్కారంతో సత్కరించింది.
విశేషాలు
ఇతడు ఉస్మానియా విశ్వవిద్యాలయం నుండి ఎం.ఎస్.సి. పట్టాపుచ్చుకున్నాడు. పిమ్మట అమెరికాలోని మిచిగన్ యూనివర్శిటీలో ఉన్నతవిద్యను అభ్యసించాడు. ఇతడు 1953లో భారత ప్రభుత్వ అణుఇంధన శాఖలోని హెవీ వాటర్ బోర్డులో జూనియర్ ఆఫీసర్‌గా ఉద్యోగంలోచేరాడు. ఇతడు తన ఉద్యోగ ప్రస్థానంలో అనేక పదవులను పొందాడు. ఇంజనీరింగ్ విభాగానికి డైరెక్టర్‌గా, బాబా అణుపరిశోధనాకేంద్రానికి అడిషనల్ డైరెక్టర్‌గా, భారజల ప్రాజెక్టుల ప్రాజెక్ట్ డైరెక్టర్, ఆఫీసర్ ఆన్ స్పెషల్ డ్యూటీగా వివిధ పదవులను నిర్వహించాడు. ఇతడు వియన్నాలోని అంతర్జాతీయ అణుశక్తి ఏజెన్సీలోని న్యూక్లియర్ ఫ్యూయల్ సైకిల్ విభాగానికి డైరెక్టర్‌గా 1980-1985 మద్యకాలంలో పనిచేశాడు. ప్రస్తుతం భారతదేశంలోని భారజల ప్లాంట్లు స్వయం సమృద్ధి సాధించడానికి ఇతని కృషియే కారణం.
మూలాలు
వర్గం:పద్మశ్రీ పురస్కార గ్రహీతలు
సత్యబ్రాత రౌత్
సత్యబ్రాత రౌత్, ఒడిశా రాష్ట్రానికి చెందిన నాటకరంగ దర్శకుడు, రచయిత, ప్రొఫెసర్. నేషనల్ స్కూల్ ఆఫ్ డ్రామా లో ఫ్యాకల్టీ సభ్యుడిగా బోధన చేశాడు. ప్రస్తుతం హైదరాబాదు లోని హైదరాబాద్ విశ్వవిద్యాలయం లో ప్రొఫెసర్ గా, నాటకశాఖ విభాగానికి అధిపతిగా ఉన్నాడు. భారతదేశంలో విజువల్ థియేటర్‌కి చేసిన కృషికి ప్రసిద్ధి చెందాడు. 2016లో న్యూఢిల్లీ లో రాష్ట్రపతి రామ్‌నాథ్ కోవింద్ చేతుల మీదుగా నాటకరంగంలో కృషికి సంగీత నాటక అకాడమీ అవార్డును అందుకున్నాడు.
మూలాలు
వర్గం:1957 జననాలు వర్గం:కేంద్ర సంగీత నాటక అకాడమీ పురస్కార గ్రహీతలు వర్గం:జీవిస్తున్న ప్రజలు వర్గం:ఒడిశా రచయితలు వర్గం:ఒడిశా వ్యక్తులు వర్గం:నాటక ప్రయోక్తలు
ఆర్గానిక్ మామ హైబ్రీడ్ అల్లుడు
ఆర్గానిక్‌ మామ హైబ్రీడ్‌ అల్లుడు యూత్‌ఫుల్‌ ఫ్యామిలీ ఎంటర్‌టైనర్‌ తెలుగు సినిమా. అమ్ము క్రియేషన్స్ సమర్పణలో కల్పన చిత్ర బ్యానర్‌పై కోనేరు కల్పన నిర్మించిన ఈ సినిమాకు ఎస్వీ కృష్ణారెడ్డి దర్శకత్వం వహించాడు. స‌య్యద్ సోహైల్, మృణాళిని, రాజేంద్రప్రసాద్‌, మీనా ప్రధాన పాత్రల్లో నటించిన ఈ సినిమా 2023 మార్చి 3న విడుదలైంది.
ప్రారంభం
2022 ఏప్రిల్ 18న హైదరాబాద్ అన్నపూర్ణ స్టూడియోలో పూజా కార్యక్రమాలతో ప్రారంభం అనంతరం రాజేంద్రప్రసాద్, హీరో సోహైల్ హీరోయిన్ అనన్య లపై చిత్రీకరించిన ముహూర్తపు సన్నివేశానికి దర్శకుడు వి.వి.వినాయక్ క్లాప్ నివ్వగా, నిర్మాత కె.అచ్చిరెడ్డి కెమెరా స్విచ్ ఆన్ చేశాడు.
బయటి లింకులు
వర్గం:2023 తెలుగు సినిమాలు
పైనాపిల్ కాలనీ
పైనాపిల్ కాలనీ, ఆంధ్రప్రదేశ్ రాష్ట్రం విశాఖపట్నం నగరానికి పశ్చిమ భాగంలో ఉన్న ఒక శివారు ప్రాంతం. మహా విశాఖ నగరపాలక సంస్థ స్థానిక పరిపాలనా పరిధిలో ఉన్న ఈ ప్రాంతం, సింహాచలం కొండలను కలిగి ఉంది. 1970లో పైనాపిల్ రైతులకు కేటాయించిన భూములలో ఈ కాలనీ ఏర్పాటయింది.
సమీప ప్రాంతాలు
ఇక్కడికి సమీపంలో సింహాచలం, మాధవధార, వరాహగిరి కాలనీ, గణేష్ సేవా సంఘం కాలనీ మొదలైన ప్రాంతాలు ఉన్నాయి.
రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో పైనాపిల్ కాలనీ మీదుగా అరిలోవ, ఓహ్పో, సింహాచలం హిల్స్, మాధవధార, ఎంఎన్ క్లబ్ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో మర్రిపాలెం రైల్వే స్టేషను, కొత్తపాలెం రైల్వే స్టేషను ఉన్నాయి.
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
రాజ్‌కోట్–సోమనాథ్ రైలు మార్గము
రాజ్‌కోట్–సోమనాథ్ రైలు మార్గము  జెతల్సర్, వీరావల్ లను ఈ మార్గము కలుపుతుంది. ఇది గుజరాత్ రాష్ట్రంలో 190 కిలోమీటర్ల వరకు ఉంది.
చరిత్ర
వీరావల్ నుండి జునాగఢ్ వరకు ప్రారంభ రైలు మార్గము జునాగడ్ రైల్వే  ద్వారా 1880 లో ప్రారంభమైంది. 1888 లో ప్రయాణీకుల సేవలు ప్రారంభించారు. 1880 లో రాజ్‌కోట్-జెతల్‌సర్ రైల్వే  ద్వారా రాజ్‌కోట్-జెతల్‌సర్‌ మధ్య రైలు మార్గము ప్రారంభమైంది. 1890 లో ప్రయాణీకుల సేవలు కోసం తెరవబడింది. రాజ్‌కోట్-జునాగఢ్-వీరావల్ విభాగం సౌర్రాష్ట్ర రైల్వే తో ఏప్రిల్ 1948 లో విలీనమైంది. 1951 నవంబరు 5 న సౌరాష్ట్ర రైల్వే పశ్చిమ రైల్వేలో విలీనం చేయబడింది. రాజ్‌కోట్-వీరావల్ రైలు మార్గము యొక్క గేజ్ మార్పిడి పనులు 1996-97లో ప్రకటించారు. అలాగే, రాజ్‌కోట్-వీరావల్ రైలు మార్గము యొక్క గేజ్ మార్పిడి పనులు 2003 లో పూర్తయింది.
మూలాలు
వర్గం:బ్రాడ్ గేజ్ రైలు మార్గములు * * వర్గం:పశ్చిమ రైల్వే జోన్ వర్గం:భారతీయ రైలు మార్గాలు
షాలిని పాండే
షాలిని పాండే భారతీయ చలనచిత్ర నటి. 2017లో తెలుగులో వచ్చిన అర్జున్ రెడ్డి చిత్రం ద్వారా సినీరంగంలోకి ప్రవేశించింది.
జననం - విద్యాభ్యాసం
శాలిని పాండే 1993, సెప్టెంబరు 23న మధ్యప్రదేశ్ లోని జబల్ పూర్ లో జన్మించింది. జబల్ పూర్ లోని జబల్పూర్ గ్లోబల్ ఇంజనీరింగ్ కళాశాల నుండి ఇంజనీరింగ్ పూర్తిచేసింది. ఇంజనీరింగ్ రెండవ సంవత్సరం నుండే నాటకాలలో నటించడం ప్రారంభించింది.
మూలాలు
వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:మలయాళ సినిమా నటీమణులు వర్గం:1990 జననాలు వర్గం:జీవిస్తున్న ప్రజలు వర్గం:కళాకారులు
మన కుర్రాళ్ళే
మన కుర్రాళ్ళే 2015లో విడుదలైన తెలుగు సినిమా. వీర శంకర్ సిల్వర్ స్క్రీన్స్ బ్యానర్ పై బీవీఎస్ శ్రీనివాస్ నిర్మించిన ఈ సినిమాకు వీర శంకర్ దర్శకత్వం వహించాడు. అర్వింద్ కృష్ణ, రాజ్ కళ్యాణ్, రచనా మల్హోత్రా, శృతిరాజ్, రావు రమేష్, కృష్ణుడు ప్రధాన పాత్రల్లో నటించిన ఈ సినిమా 1 జనవరి 2015న విడుదలైంది.
కథ
లచ్చు (అరవింద్‌ కృష్ణ), సూరి (కళ్యాణ్‌), అప్పు (వెంకట్‌), దొంగ సుబ్బి (కృష్ణుడు) నలుగురు స్నేహితులు. వీరంతా ఓ గ్రామం నుంచి హైదరాబాద్ వస్తారు. సూరి ఐటీ ప్రొఫెసనల్‌. శారద కూడా ఓ సంస్థలో ఉద్యోగం చేస్తుంటుంది. లచ్చు, సెక్యూరిటీ ఆఫీసర్‌గా ఓ పబ్‌లో పని చేస్తుంటాడు. శారద (రచన) తో ప్రేమలో పడిన లచ్చు, ప్రేమ పని మీదా, ఉద్యోగం వేటలోనూ పడి సిటీకి వస్తాడు. ఇంకో వైపున సూరి అన్నయ్య రామరాజు (రావు రమేష్‌) సర్పంచ్‌గా పని చేస్తుంటాడు. సెజ్‌ పేరుతో తమ భూముల్ని లాక్కోడానికి ప్రయత్నిస్తోన్న ప్రభుత్వానికి వ్యతిరేకంగా ఉద్యమం చేస్తాడు.
మూలాలు
వర్గం:2015 తెలుగు సినిమాలు
సుశాంత్ సింగ్ రాజ్‌పుత్
సుశాంత్ సింగ్ రాజ్‌పుత్ (21 జనవరి 1986 - 14 జూన్ 2020) హిందీ సినీ నటుడు. రాజ్‌పుత్ తన వృత్తిని టెలివిజన్ ధారావాహికలతో ప్రారంభించాడు. 2008లో స్టార్ ప్లస్ లో వచ్చిన కిస్ దేశ్ మెయి హై మెరా దిల్ అనే సీరియల్ లో తొలిసారిగా నటించాడు. దాని తరువాత జీ టీవీ సీరియల్ పవిత్ర రిష్ట (2009–11) లో నటించాడు.
రాజ్‌పుత్ 2013 లో విడుదలైన కాయ్ పో చె చిత్రంతో వెండితరుకు మొట్టమొదటగా పరిచయమయ్యాడు. ఎం.ఎస్.ధోని: ది అంటోల్డ్ స్టోరీ సినిమాలో తన పాత్రకి ఉత్తమ నటుడిగా ఫిలింఫేర్ అవార్డుకు తన మొదటి నామినేషన్ అందుకున్నాడు. 2018 లో విడుదలైన కేదార్నాథ్, 2019 లో వచ్చిన చిచోరే సినిమాలతో వాణిజ్య విజయం పొందాడు.
మహిళా ఎంటర్‌ప్రెన్యూర్‌షిప్ ప్లాట్‌ఫామ్ (డబ్ల్యుఇపి) ను ప్రోత్సహించడానికి భారత ప్రభుత్వ పాలసీ థింక్-ట్యాంక్ ఎన్‌ఐటిఐ ఆయోగ్, ఆయనతో ఒప్పందం కుదుర్చుకున్నారు. నటన, ఇన్సాయ్ వెంచర్స్ అనే కంపెనీ నడపటంతో పాటు యువ విద్యార్థులకు సహాయం చేయటానికి రాజ్‌పుత్ సుషాంత్4ఎడ్యుకేషన్ లాంటి కార్యక్రమాలలో ఉత్సాహంగా పాల్గొనేవాడు. జూన్ 2020 లో, 34 సంవత్సరాల వయసులో, ముంబైలోని బాంద్రాలోని తన ఇంట్లో రాజ్‌పుత్ ఆత్మహత్య చేసుకున్నాడు.
పూర్వరంగం
రాజ్‌పుత్ పాట్నాలో కృష్ణ కుమార్ సింగ్, ఉషా సింగ్ దంపతులకు జన్మించారు. అతని పూర్వీకుల నివాసం బీహార్‌లోని పూర్నియా జిల్లాలో ఉంది. అతని సోదరీమణులలో ఒకరు మితు సింగ్ రాష్ట్ర స్థాయి క్రికెటర్. 2002 లో అతని తల్లి మరణించారు. అదే సంవత్సరంలో రాజ్‌పుత్ కుటుంబం పాట్నా నుండి ఢిల్లీ వెళ్లింది.
రాజ్‌పుత్ పాట్నా లోని సెయింట్ కరెన్స్ హై స్కూల్లో, న్యూ ఢిల్లీ లోని కులాచి హన్సరాజ్ మోడల్ స్కూల్ లో చదువుకున్నాడు. అతని ప్రకారం, డిసిఇ ఎంట్రన్స్ పరీక్షలో ఏడవ ర్యాంకు సాధించడంతోపాటు అదే కళాశాలలో బాచిలర్ అఫ్ ఇంజనీరింగ్, మెకానికల్ ఇంజనీరింగ్ కోర్స్ తీసుకున్నాడు. అతను థియేటర్, నృత్యాలలో పాల్గొనడం ప్రారంభించిన తరువాత, చాలా అరుదుగా అధ్యయనాలకు సమయం కేటాయించగలిగాడు. దీని ఫలితంగా అనేక బ్యాక్‌లాగ్‌లు వచ్చి, చివరికి అతన్ని డిసిఇ నుండి వెళిపోవాల్సిన పరిస్థితి వచ్చింది. నటనా వృత్తిని కొనసాగించడానికి ముందు నాలుగేళ్ల ఇంజనీరింగ్ కోర్సులో మూడేళ్ళు మాత్రమే పూర్తి చేశాడు.
మరణం
2020 జూన్ 14 న అతను  ముంబయి లోని బాంద్రా ప్రదేశంలో గల తన స్వగృహంలో తుది శ్వాస వదిలాడు. సీలింగ్ ఫ్యాన్ కు ఉరి వేసుకొని బలవన్మరణానికి పాల్పడ్డాడు అన్నదే మొదటి నుండి సర్వత్రా కలిగిన అభిప్రాయం. అధికారిక పోస్టుమార్టం నివేదికలు కూడా ఊపిరి అందకనే ప్రాణాలు కోల్పోవడం జరిగింది అని నిర్ధారించాయి. పలు పుకార్లు, అనుమానాల మధ్య ముంబయి పోలీసు విభాగం ఈ హఠాన్మరణాన్ని దర్యాప్తు చేయడం ప్రారంభించింది.
మూలాలు
వర్గం:1986 జననాలు వర్గం:2020 మరణాలు వర్గం:హిందీ సినిమా నటులు వర్గం:మహారాష్ట్ర వ్యక్తులు వర్గం:ఆత్మహత్య చేసుకున్న మహారాష్ట్ర వ్యక్తులు
కొమరంభీం జిల్లా గ్రామాల జాబితా
తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాదు, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పాత ఆదిలాబాదు జిల్లా లోని మండలాలను విడదీసి, ఆదిలాబాదు, కొమరంభీం, నిర్మల్, మంచిర్యాల అనే నాలుగు జిల్లాలను కొత్తగా ఏర్పాటు చేసారు.ఈ గ్రామాలు పూర్వపు ఆదిలాబాదు జిల్లా నుండి, కొత్తగా ఏర్పడిన కొమరంభీం జిల్లా వివిధ గ్రామాల జాబితాను కింది పట్టికలో చూడవచ్చు.
మూలాలు
వర్గం:కొమరంభీం జిల్లా వర్గం:తెలంగాణ గ్రామాలు
స్రవంతి ఐతరాజు
స్రవంతి ఐతరాజుడా. (ఐతరాజు సత్యనారాయణ (ఐ.యస్) స్రవంతి) మనస్తత్వవేత్తగా సుపరిచితులు. వృత్తి రీత్యా ఆమె ఆంధ్రప్రదేశ్ ప్రభుత్వ సాంఘిక సంక్షేమశాఖనందు ఉద్యోగి. ప్రవృత్తి రీత్యా ఆమె రచయిత. ఈమె "సౌగంధిక" అనే కలం పేరుతో రచనలు చేస్తూంటారు.
జీవిత విశేషాలు
ఆమె చక్రవర్తి విమలమ్మ, ఐ.ఎస్.వి. నరసింగరావు దంపతులకు మే 15 న చిత్తూరు జిల్లా సత్యవేడులో జన్మించారు. ఈమె సోషియాలజీ, సైకాలజీ లందు పి.జీ. పట్టభద్రురాలు. మనోవిజ్ఞానశాస్త్ర పరిశోధకురాలు ఈమె స్వతహాగా బహుముఖ ప్రజ్ఞాశాలి. తన 8వ ఏట నుండి సంగీతము, నాట్యము, 13వ ఏట నుండి వీణావాదనము, 19వ ఏట చిత్రలేఖనము మున్నగు కళలందు ఆరితేరినారు. గాత్రము, వీణ, నాట్యము లందు రాష్ట్రస్థాయి కళాకారిణిగా పలు పతకాలు సాధించారు. ఆమె తిరుపతి	లో హాస్టల్ సంక్షేమ అధికారిగా, మనస్తత్వవేత్తగా పనిచేస్తున్నారు. రచయితగా ఆమె మొదటి కవిత వినవో ఓ మనసా, ప్రజాతంత్రలో ప్రచురితం అయింది. 2010-11 వ సంవత్సరములో తి.తి.దే.., బధిర పిల్లల "శ్రవణం"లో సైకాలజిస్ట్ గా పొరుగు సేవలు అందించారు. ఈ శాస్త్రమునందు 2010-11నందు "నేషనల్ అవార్డ్" పొందిన "Construction of Ramps In Chittoor District", Projectనకు తన "Voice - Over"ను అందించారు. పలు టి.వి. రేడియో కార్యక్రమాలు కూడా చేశారు.
విద్యాభ్యాసం
1994-96 సంవత్సరంలో తిరుపతిలోని శ్రీ వేంకటేశ్వర విశ్వవిద్యాలయంలో సైకాలజీ విభాగంలో పీజీ పూర్తి చేసిన స్రవంతి, పిల్లల్లో ఆటిజం అనే మానసిక రుగ్మతపై ప్రొఫెసర్‌ జమున పర్యవేక్షణలో డాక్టరేట్‌ను అందుకున్నారు. పిల్లల్లో కన్పించే ఆటిజం (మూగ వ్యాధి) అనే మానసిక రుగ్మతపై వచ్చిన రాష్ట్రంస్థాయి తొలి పరిశోధనగా ఇది గుర్తింపు పొందింది.
కుటుంబం
1996లో విశాఖపట్నంకు చెందిన శర్మ తో స్రవంతి వివాహమైంది. వీరికి ,1997 లో శ్రియ అనే పాప(ఇప్పుడు లేదు), 1999లో చందన్ (బాబు) జన్మించాడు.
ఇతర లింకులు
వర్గం:కవిసంగమం కవులు వర్గం:తెలుగు కవులు వర్గం:తెలుగు రచయిత్రులు వర్గం:అంతర్జాల రచయితలు
వీటూరి
వీటూరి నాటకాల రచయిత. ఇతని పూర్తిపేరు వీటూరి వెంకట సత్యసూర్యనారాయణమూర్తి. "కల్పన" అనే నాటకము ద్వారా నాటక రంగానికి పరిచయమయ్యాడు.ఇంటి పేరుతో నాటక రచయితగా, పద్య రచయితగా ప్రసిద్ధుడు. తాత, తండ్రుల దగ్గర్నుంచి వారసత్వంగా పుచ్చుకున్న భాషా సాంగత్యంతో ఆయన ఛందస్సు, వ్యాకరణాన్ని అభ్యసించి, గ్రంథాలు చదివి, తానుగా పద్యాలు రాయడం ఆరంభించారు. తన పద్యాల్ని పత్రికలకు పంపడం, కవి సమ్మేళనాల్లో వినిపించడం చేసేవారు. పౌరాణికాలతో ఆగకుండా, సాంఘిక నాటకాలు కూడా రాశారు. తను రాసిన పురాణ నాటకాలకు తనే, హార్మోనీ వాయించేవారని అనేవారు. ఆయన వృత్తిరీత్యా ఉపాధ్యాయుడు. పాఠశాలల్లో తెలుగు బోధించేవారు.
బాల్యం
ఇతడు 1934,జనవరి 3వ తేదీన జన్మించాడు. ఇతని జన్మస్థలం విజయనగరం జిల్లా పూసపాటిరేగ మండలం, రెల్లివలస గ్రామం. తన 12వ ఏట నుండే కవితలు రాయడం మొదలుపెట్టాడు వీటూరి. భీమిలిలో ఉపాధ్యాయశిక్షణ పూర్తిచేసి కొంతకాలం ఉపాధ్యాయుడిగా పనిచేశాడు. స్వయంకృషితో తెలుగు భాషపై ప్రావీణ్యం సంపాదించుకున్నాడు. హార్మోనియం వాయిస్తూ పాటలు పాడేవాడు. ఈ ఉత్సాహమే అతనిచేత నాటకాలు రాయించింది. పగ, కరుణాశ్రమం, కల్పన, ఆరాధన, చంద్రిక మొదలైన నాటకాలు రాశాడు వీటూరి. ఆయనే సొంతంగా నాటక సంస్థను స్థాపించి చాలా నాటకాలు వేశాడు. ఆ సమయంలోనే విజయనగరంలో జరిగిన సన్మానసభలో వీటూరిని ‘తరుణ కవి’ అని బిరుదునిచ్చి సత్కరించారు. వీటూరి పేరుతోనే కాకుండా జ్యోతిర్మయి, జ్యోతికుమార్ అనే మారుపేర్లతో ఆంధ్రపత్రిక, ఆంధ్రప్రభ మొదలైన పత్రికల్లో కథలు రాశాడు.
సినీ రచయితగా
సినిమాలపై ఆసక్తి ఉండటంతో 1958లో మద్రాసు పయనమయ్యాడు వీటూరి. సదాశివబ్రహ్మం, పాలగుమ్మి పద్మరాజుగార్ల దగ్గర లవకుశ, ఇంటిగుట్టు, కృష్ణలీలలు, భక్తశబరి వంటి చిత్రాలకు అసిస్టెంట్‌గా పనిచేసి సినిమా స్క్రిప్టు, దానికి సంబంధించిన విషయాలు తెలుసుకున్నాడు. ‘భక్తశబరి’లో కొన్ని పాటలు, పద్యాలు రాశాడు. హెచ్.ఎమ్. రెడ్డిగారితో పరిచయం కలగడంతో ‘గజదొంగ’ చిత్రానికి వీటూరి మాటలు రాశాడు.
వీటూరి ‘స్వర్ణగౌరి (1962)’ చిత్రానికి కథ, మాటలు, పాటలు రాశాడు. అలా ఆయనకు తొలిసారిగా పూర్తిస్థాయి అవకాశం వచ్చింది. తర్వాత వీటూరి రాసిన తొలి సాంఘిక చిత్రం ‘దేవత (1965)’. ఇందులో రాసిన పాటలు వీటూరికి మంచిపేరు తెచ్చాయి. నిర్మాత భావనారాయణ, జానపదబ్రహ్మ బి.విఠలాచార్యల ప్రోత్సాహంతో దాదాపు 42 చిత్రాలకు రచన చేశాడు. వందకు పైగా పాటలు రాశాడు.
యితర లింకులు
వర్గం:హార్మోనియం విద్వాంసులు వర్గం:1984 మరణాలు వర్గం:తెలుగు నవలా రచయితలు వర్గం:తెలుగు కవులు వర్గం:తెలుగు సినిమా పాటల రచయితలు వర్గం:తెలుగు కథా రచయితలు వర్గం:తెలుగు సినిమా రచయితలు వర్గం:తెలుగు సినిమా దర్శకులు వర్గం:తెలుగు సినిమా నిర్మాతలు వర్గం:తెలుగు కళాకారులు వర్గం:విజయనగరం జిల్లా సినిమా పాటల రచయితలు వర్గం:విజయనగరం జిల్లా సినిమా రచయితలు వర్గం:విజయనగరం జిల్లా నాటక రచయితలు వర్గం:విజయనగరం జిల్లా సినిమా దర్శకులు వర్గం:విజయనగరం జిల్లా సినిమా నిర్మాతలు
రిఫాంపిసిన్
రిఫాంపిసిన్ (Rifampicin) ఒక విధమైన మందు. ఇది రిఫామైసిన్ (Rifamycin) గ్రూపుకు చెందినది.ఇది మైక్రోబాక్టీరియం ఏవియం కాంప్లెక్స్, క్షయ, కుష్టు వ్యాధి, లెజియోన్నైర్స్ వ్యాధితో సహా అనేక రకాల బ్యాక్టీరియా సంక్రమణలకు చికిత్స చేయడానికి ఉపయోగించే యాంటీబయాటిక్. బ్యాక్టీరియా బారిన పడిన వ్యక్తులలో హేమోఫిలస్ ఇంప్లుయెంజా రకం-బి, మెనింగోకాకల్ వ్యాధిని నివారించడానికి ఇచ్చినప్పుడు తప్ప, ఇది దాదాపు ఎల్లప్పుడూ ఇతర యాంటీబయాటిక్స్‌తో కలిసి ఉపయోగించబడుతుంది. ఒక వ్యక్తికి ఎక్కువ కాలం దీనితో చికిత్స చేయడానికి ముందు, కాలేయ ఎంజైమ్‌ల పరిమాణం, రక్త గణనలు సిఫార్సు చేయబడతాయి. రిఫాంపిసిన్‌ను నోటి ద్వారా లేదా ఇంట్రావీనస్ గా ఇవ్వవచ్చు.
సాధారణ దీని దుష్ప్రభావాలు వికారం, వాంతులు, విరేచనాలు, ఆకలి లేకపోవడం. ఇది తరచుగా మూత్రం, చెమట, కన్నీళ్లను ఎరుపు లేదా నారింజ రంగుగా మారుస్తుంది. కాలేయ సమస్యలు లేదా అలెర్జీ చర్యలు సంభవించవచ్చు. గర్భధారణ సమయంలో చురుకైన క్షయవ్యాధికి సిఫార్సుచేయు చికిత్సలో ఇది భాగం, అయితే గర్భధారణలో దాని భద్రత తెలియదు. రిఫాంపిసిన్ యాంటీబయాటిక్స్ రిఫామైసిన్ సమూహంలో ఉంది. ఇది బ్యాక్టీరియా ద్వారా RNA ఉత్పత్తిని ఆపడం ద్వారా పనిచేస్తుంది.
మూలాలు
వర్గం:మందులు
షెంగావిత్ జిల్లా
షెంగావిత్ ఆర్మేనియా దేశ రాజధానయిన యెరెవాన్ లో ఉన్నటువంటి 12 జిల్లాలలో ఒకటి. ఇది దక్షిణ భాగంలో ఉండి తన సరిహద్దులను మల్టియ-సెబష్టియా, కెంట్రాన్, ఎరెబుని, నుబరషెన్ జిల్లాలతో పంచుకుంటుంది.
అవలోకనం
ఎడమ|thumb|కోమిటాస్ పాంధియాన్ ఇది యెవెరన్ నగరంలోని 18.16% భూభాగం అనగా 48.5 km2 వైశాల్యంలో ఉంది. షెంగావిత్ వైశాల్యపరంగా యెరెవన్ లోని 2వ అతిపెద్ద జిల్లా. ఇది అనధికారికంగా చిన్న విభాగాలుగా విభజింపబడింది. అవి  నెర్కిన్  షెంగావిత్,   వెరిన్ షెంగావిత్,   నెర్కిన్ చర్బాక్ , వెరిన్ చర్బాక్ , నొర్గావిత్ ,  ఎరస్తియా. జిల్లా యొక్క ప్రధాన భాగంలో  గరెగిన్ ఇండెహ్ స్క్వేర్,  మెట్రో రైల్వేస్టేషను  ఉంటాయి. గరెగిన్ ఇండెహ్, షిరాక్, అర్టషేస్యన్, బగ్రటున్యాత్,  అర్షకున్యాత్  లు ఈ ప్రాంతంలోని ప్రధాన రహదారులు.
ఉమ్మడి పౌర, సైనిక ఎరెబుని విమానాశ్రయం,  ఎరెవన్ థర్మల్ విద్యుత్తు కేంద్రం ఇక్కడ ఉన్నవి. షెంగావిత్ పారిశ్రామికంగా అత్యంత అభివృద్ధి జరిగిన జిల్లాల్లో ఒకటి. ఇక్కడ ఎన్నో పెద్ద కర్మాగారాలు. అయితే, ఈ జిల్లా మధ్య, తక్కువ-ఆదాయం కలిగిన నివాసితులు కలిగిన దానిగా పరిగణించబడుతుంది. జిల్లా అనేక పార్కులు ఉన్నాయి. వాటిలో అత్యంత ముఖ్యమైనవి కొమిటాస్ పాంథియోన్, పార్క్, ఆర్టూర్ కారపెట్యన్ పార్క్, మూవ్సెస్ గోర్గిస్తాన్ పార్క్, షోంగాకాట్ పార్క్.
చరిత్ర
thumb|నోర్గావిట్ లోని సర్ప్ గెవోర్క్ చర్చి ఈ ప్రాంతాంలో 3200 B.C. ప్రారంభ కాంస్య యుగంలోని కురా-అరాక్సెస్ సంస్కృతి కాలం నుండి ప్రజలు నివసిస్తున్నారు . 2000 సంవత్సరంలో, హాకోప్ సిమొన్యాన్ ఆధ్వర్యంలో విస్తృతమైన పురావస్తు తవ్వకం ప్రక్రియ ప్రారంభించబడింది. ఆర్మేనియా యొక్క స్వాతంత్ర్యం తరువాత 1996లో షెంగావిత్ జిల్లా స్థాపించబడింది. దానిలో మాజీ స్పందర్యన్ రైయాన్, మాజీ ఒర్జొనికిడ్జ్ రైయాన్ సహా భూభాగాలను, పొరుగున ఉన్న మాజీ షాహుమ్యాన్ రైయాం లోని చార్బాక్ లను కలిపారు.
సంస్కృతి
షెంగావిత్ లో అనేక ప్రజా గ్రంథాలయాలు సహా లైబ్రరీ №16 (1945), లైబ్రరీ №32 (1946), లైబ్రరీ №17 పెట్టారు షుషానిక్ కుర్గిన్యన్ (1948), పిల్లల కోసం ఏర్పాటయిన లైబ్రరీ №18 (1980) ఉన్నాయి. . షెంగావిత్ №5 సాంస్కృతిక భవనాన్ని 1948లో నోర్గావిట్ కు తొలగించారు.
జిల్లాలో అనేక సాంస్కృతిక వారసత్వ కట్టడాలు ఉన్నవి, అవి:
రవాణా
thumb|చార్బాక్ మెట్రో రైల్వేస్టేషను షెంగావిత్ లో యెరెవన్ స్వరంగ మెట్రో లోని నాలుగు స్టేషన్లలో రైళ్ళు, వాటితోపాటు ఎన్నో బస్సు సర్వీసులు నడుస్తున్నాయి.